NaiveNeuron/SloPal huggingface dataset:
Pellegrini, Peter, predseda NR SR (2015-05-13):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 138 poslancov, za hlasovalo 86, zdržalo sa 52. Konštatujem, že sme schválili návrh novely zákona č. 474/2013 Z. z. o výbere mýta za užívanie vymedzených úsekov pozemných komunikácií a č. 56/2012 Z. z. o cestnej doprave. Teraz poprosím pána poslanca Ľubomíra Petráka z výboru pre vzdelávanie, vedu, mládež a šport, aby uviedol hlasovanie o bode 78 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1498). Nech sa páči, pán poslanec, máte slovo.
Gyimesi, György, poslanec NR SR (2022-11-08):
Teraz budeme hlasovať o bode č. 3 informácie, ktorý som navrhol vyňať na samostatné hlasovanie, nakoľko v rozprave bol podaný pozmeňujúci návrh, ktorý rieši uvedenú problematiku komplexnejšie.
Nicholsonová, Lucia, podpredsedníčka NR SR (2016-06-07):
Pani poslankyňa, chcete reagovať? (Reakcia z pléna.) Ďakujem. Ďalším prihláseným do rozpravy je pán poslanec Kotleba. Nech sa páči.
Glváč, Martin, podpredseda NR SR (2016-09-12):
Ďakujem. Procedurálny návrh, pán poslanec Lipšic, nech sa páči.
Poliačik, Martin, poslanec NR SR (2014-11-10):
Ďakujem. Pán predseda parlamentu Paška, dneska ste zopakovali jednu situáciu, ktorá tu už bola. Vy ste ma urazili na tlačovke a vy ste ma urazili v tejto sále. Ja som vás vtedy vyzval, aby ste sa ospravedlnili, skončilo to na súde. A sudkyňa na košickom súde mi veľmi podrobne povedala, čo by som mal ako verejný činiteľ znášať a aké sú údajné parametre politického diskurzu na Slovensku. Vy ste dneska urobili to isté, čo som vtedy urobil ja. Boli ste podľa vás urazený a žiadate ospravedlnenie. Ja by som podľa tohto metra teda očakával, že ak máte nejakú vnútornú konzistenciu, tak sa ospravedlníte aj vy mne. Ďakujem.
Figeľ, Ján, podpredseda NR SR (2015-03-20):
Tým sme vyčerpali rozpravu, ktorú vyhlasujem za skončenú. Pán navrhovateľ, ešte sa, (reakcia z pléna) ak chcete, nech sa páči, vyjadriť sa na záver.
Jílek, Rastislav, poslanec NR SR (2020-11-03):
Pán predsedajúci, dajte, prosím, hlasovať o tom, že Národná rada prideľuje predložený návrh zákona v zmysle pozmeňujúceho návrhu poslanca Jaroslava Karahutu na prerokovanie Výboru Národnej rady Slovenskej republiky pre pôdohospodárstvo a životné prostredie.
Hrnčiar, Andrej, podpredseda NR SR (2019-12-05):
Vyhlasujem všeobecnú rozpravu za skončenú. Chce zaujať? Nech sa páči, pán minister.
Baránik, Alojz, poslanec NR SR (2018-03-23):
Ďakujem za výborné zhrnutie a v súvislosti s tým, čo si hovoril o policajnom prezidentovi, že ako zavádzal, tak je správne pripomenúť aj to, že ako zavádzal o prítomnosti iného vysokopostaveného policajného manažéra, ktorý na mieste činu nemal čo robiť, zavádzal. A teraz, potom sa zistilo, samozrejme, že bol na mieste činu a že bol oveľa hlbšie, ako čo mal byť, a potom tu vzniká takáto otázka. Na internete kolujú informácie, že dôvod, pre ktorý tento vysokopostavený manažér polície bol na mieste trestného činu, bol ten, že bol odstrániť odpočúvacie zariadenia tak, aby sa nevedelo, že to bola polícia, ktorá mala vedomosť o tom, na čom pracuje investigatívny novinár Ján Kuciak. A že bolo napriek tomu, že aké riziká s prítomnosťou tohto vysokopostaveného policajného manažéra na mieste trestného činu, že aké riziká s tým boli spojené, tak napriek tomu cítil potrebu tam ísť, aby urobil to, čo musel urobiť na to, aby sa nesebainkriminoval. A toto je ten istý policajný manažér, ktorého manželka má nevysvetliteľné majetky a nevysvetlené a ktorý je tým pádom prepojený na tú istú skupinu, o ktorej pán Rajtár hovoril. Toto nám vysvetlite, ako je možné a čo s tým chcete... (Prerušenie vystúpenia časomerom.)
Laššáková, Jana, podpredsedníčka NR SR (2012-07-03):
Na vystúpenie pána poslanca s faktickými poznámkami ôsmi páni poslanci. Končím možnosť prihlásiť sa s faktickými poznámkami. Nech sa páči, pán poslanec Martvoň.
Sulík, Richard, predseda NR SR (2011-02-04):
Slovo má pani poslankyňa Laššáková.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 130 prítomných, 130 za. Návrh sme schválili. Pokračujte, pán spravodajca.
Gibalová, Monika, poslankyňa NR SR (2013-05-23):
Ďakujem veľmi pekne, pán predsedajúci, vážení páni ministri, dámy a páni, chcem interpelovať pána ministra práce, sociálnych vecí a rodiny. Vážený pán minister, žiadam vás o preskúmanie, či vami vymenovaný na návrh generálneho riaditeľa Národného inšpektorátu práce Ing. Andreja Gmittera dňa 11. mája 2012 hlavný inšpektor Inšpektorátu práce Prešov pán Ing. Dušan Mošon v čase, keď ste toto rozhodnutie urobili, spĺňal všetky zákonom predpísané podmienky na vymenovanie. Relevantné podmienky na vymenovanie do funkcie hlavného inšpektora Inšpektorátu práce sú uvedené v zákone č. 125/2006 Z. z. o inšpekcii práce, kde je v § 7 ods. 2 uvedené: „Hlavným inšpektorom môže byť inšpektor práce, ktorý má odbornú prax inšpektora práce najmenej päť rokov.“ Odpovedzte ste, prosím, pán minister Richter na moju otázku, či v čase menovania bol pán Ing. Dušan Mošon inšpektorom práce, čo je zákonná podmienka pre platný úkon menovania v zmysle zákona. Uveďte, prosím, pán minister, kto, kedy a na návrh koho bol pán Ing. Dušan Mošon v zmysle platnej legislatívy menovaný za inšpektora práce. Ak sa preukáže, že nebol dodržaný zákonný postup pri vymenovaní do funkcie v uvedenom prípade, žiadam vás, pán minister, aby ste urobili okamžitú nápravu a pána Ing. Dušana Mošona odvolali z funkcie. V opačnom prípade by ste si mali byť vedomý, že ako člen vlády porušíte platné zákony Slovenskej republiky. Ďakujem a pretože táto interpelácia nevyžaduje nejaké mimoriadne detektívne skúmanie a vašimi úradníkmi, vážený pán minister, môže byť pripravená veľmi rýchlo, chcela by som si uplatniť z rokovacieho poriadku (§ 130 ods. 2), prosím, vážený pán predsedajúci, aby ste zaznamenali, že chcem dať hlasovať o tom, že Národná rada vyhlási interpeláciu za naliehavú a lehota na jej odpoveď bude do 15 dní. Ďakujem veľmi pekne.
Ďuriš Nicholsonová, Lucia, podpredsedníčka NR SR (2016-11-24):
Pán poslanec, máte doplňujúcu otázku? Nie, nie je tomu tak. Ďakujeme pekne, pán minister. Ďalšou vyžrebovanou otázkou je otázka od pána poslanca Jána Marosza, ale ako vidím, nenachádza sa v sále. Pokračujeme otázkou pána poslanca Karola Farkašovského na ministra dopravy, výstavby a regionálneho rozvoja Árpáda Érseka, ktorý nie je prítomný, zastúpi ho zastupujúci člen vlády. „Vážený pán minister, vychádzajúc z množstva občianskych podnetov dovoľujem si vám adresovať otázku súvisiacu s programom podpory zatepľovania rodinných domov na Slovensku. Zaujíma ma, koľko finančných prostriedkov sa doteraz vyčerpalo? Kedy bude zverejnená ďalšia výzva na podávanie žiadostí a aký časový interval bude pre žiadateľov k dispozícii?“
V. Veteška, podpredseda NR SR: (2007-05-10):
Pýtam sa, kto sa ústne hlási do rozpravy k tomuto bodu programu. Nikto sa nehlási. Vyhlasujem rozpravu za skončenú a prerušujem rokovanie o tomto bode programu. Teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Európskym dohovorom o ochrane audiovizuálneho dedičstva a Protokolom o ochrane televíznej produkcie k Európskemu dohovoru o ochrane audiovizuálneho dedičstva (Rada Európy), otvorenými na podpis v Štrasburgu 8. novembra 2001 , tlač 232, spoločná správa 232a. Opäť prosím pána ministra kultúry Slovenskej republiky pána Maďariča, aby sa ujal slova.
Šeliga, Juraj, podpredseda NR SR (2021-01-14):
Na vaše vystúpenie sedem faktických poznámok. Ako prvá pani poslankyňa Bittó Cigániková, nech sa páči.
Laššáková, Jana, podpredsedníčka NR SR (2015-06-18):
Nech sa páči, pán poslanec Lipšic, máte slovo.
Baránik, Alojz, poslanec NR SR (2021-09-29):
Ďakujem, pán predsedajúci, za slovo. Vážení... (ruch v sále, zaznievanie gongu), vážení kolegovia, kolegyne, dovoľte, aby som vás informoval o prerokovaní uvedenej správy vo výboroch. Predseda Národnej rady pridelil predmetnú správu na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Zároveň určil ústavnoprávny výbor za gestorský výbor a lehotu na prerokovanie predmetnej správy vo výboroch. Ústavnoprávny výbor a výbor pre obranu a bezpečnosť správu prerokovali a odporúčali ju vziať na vedomie. Výbor pre ľudské práva a národnostné menšiny o uvedenej správe nerokoval, keďže nebol uznášaniaschopný. Ústavnoprávny výbor ako gestorský výbor odporúča správu generálneho prokurátora vziať na vedomie. Spoločná správa výborov o prerokovaní správy generálneho prokurátora bola schválená uznesením ústavnoprávneho výboru 28. septembra 2021. Týmto uznesením ma výbor zároveň poveril, aby som na schôdzi Národnej rady informoval o výsledku rokovania výborov a predniesol návrh uznesenia Národnej rady Slovenskej republiky. Pán predsedajúci, prosím, otvorte rozpravu.
Paška, Pavol, predseda NR SR (2014-10-22):
Vážené kolegyne, vážení kolegovia, budeme pokračovať v prerušenom rokovaní. Poprosím pána ministra financií Kažimíra, aby uviedol v prvom čítaní vládny návrh... Pán minister, ideme na, na...? (Reakcia ministra.) Takto, v druhom čítaní vládny návrh zákona č. 278 o správe majetku štátu. (Ruch v sále.) Kolegyne, kolegovia, poprosím vás. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov , tlač 1113.)
Paška, Pavol, predseda NR SR (2014-06-24):
Pán poslanec Fedor.
Jurinová, Erika, podpredsedníčka NR SR (2014-07-09):
Pán poslanec Kuffa.
Glváč, Martin, podpredseda NR SR (2017-12-06):
Pán poslanec Dostál.
Bugár, Béla, podpredseda NR SR (2016-05-17):
Pán poslanec Kresák.
Danko, Andrej, podpredseda NR SR (2024-06-14):
Ďakujem. Tri faktické. Poslanec Zahorčák.
Číž, Miroslav, poslanec NR SR (2017-03-30):
Pán predsedajúci, v dobrej vôli dovoľte mi ako podpredsedovi klubu protestovať voči tomu, čoho sme zase boli svedkom. (Reakcie z pléna.) Hrubé, flagrantné porušovanie rokovacieho poriadku. Nezaregistroval som, že by hovoril pán poslanec Grendel čokoľvek, čo súvisí s predsedom Národnej rady. Bezočivé, hrubé porušovanie rokovacieho poriadku, a programové. Takže, pán predseda, som presvedčený, že v takomto prípade je absolútne namieste okamžite odňať takto sa správajúcemu poslancovi slovo. (Reakcie z pléna.) Ďakujem.
Bugár, Béla, podpredseda NR SR (2017-11-30):
Áno. Pán poslanec Blaha.
J. Tkáčová, poslankyňa: (2006-12-13):
Je symptomatické, že v dôvodovej správe sa objavujú slová pružnosť a operatívnosť. S týmito slovami ste argumentovali pri predkladaní rôznych poslaneckých návrhov zákonov, ktorými ste zabojovali proti nezávislým kontrolným inštitúciám. Toto je ďalší takýto pokus. Po vyhodnotení informácií z posledných dní, mám napríklad na mysli snahy HZDS – Ľudovej strany o nové ministerstvo alebo o post zástupcu šéfa SIS a podobne. Obsah týchto slov nadobúda ďalší nový rozmer. Pružnosť a operatívnosť vo vašom podaní, kolegovia, znamená snahu o získavanie pozícií vo vládnej koalícii, kde sa cítite utláčaní. Ak mi chcete povedať, že to nie je pravda, tak mi odpovedzte na otázku. Prečo do dnešných dní Štátne lesy nemajú vymenovaného generálneho riaditeľa? Prečo bola hneď začiatkom augusta odvolaná správna aj dozorná rada Slovenského pozemkového fondu a do dnešných dní tento dôležitý orgán je bez vonkajšej kontroly. Nie je to náhodou preto, že ani na tomto ministerstve, ktoré podľa koaličnej dohody patrí HZDS, nehráte prvé husle? Že sa v koalícii neviete dohodnúť na rozdelení postov? Preto prichádzate do parlamentu a chcete, aby sme vám pomohli a schválili zmenu zákona, podľa ktorej by správnu a dozornú radu vymenoval minister, a nie vláda na návrh ministra. Zachádzate však ďalej a zavádzate povinnosť priamo zo zákona vymenovať do týchto správ lobistické skupiny. Korporativizmus ako vyšitý. Je úplne jasné, kto to má u vás dobre ošetrené – Slovenská poľnohospodárska a potravinárska komora, Zväz poľnohospodárskych družstiev či Združenie agropodnikateľov Slovenska. Pýtam sa vás, páni predkladatelia, keď už takéto taxatívne vymenovanie, kde zostalo Združenie vlastníkov pôdy a agropodnikateľov, ktoré patrí do združenia štyroch samosprávnych poľnohospodárskych inštitúcií, ktoré akceptuje Brusel ako svojho partnera? Myslím si, že by bolo oveľa vhodnejšie, kolegovia, keby ste radšej urýchlene apelovali na ministra, aby táto inštitúcia, ktorá spravuje štátnu pôdu, pôdu nezistených vlastníkov, zmluvy z nájomných vzťahov a vykonáva ďalšie činnosti dostala čím skôr nezávislé riadenie a kontrolu. Pokiaľ viem, ani koaliční partneri, ani vláda, ktorá vydala svoje stanovisko, nesúhlasia s vašou iniciatívou a možno sa spoliehate na to, že vás podporí opozícia a s jej pomocou návrh prejde do druhého čítania, a tak by ste získali dobrú rokovaciu pozíciu na obsadzovanie postov týchto orgánov. Ale myslím si, že na túto hru my nepristúpime a tento návrh zákona nepodporíme. Dovolím si dať aj procedurálny návrh v zmysle § 73 ods. 3b rokovacieho poriadku nepokračovať v rokovaní o tomto návrhu zákona. Ďakujem vám za pozornosť. (Potlesk.)
Paška, Pavol, poslanec NR SR (2011-09-13):
Ďakujem pekne. Začnem od konca. Viete, pán minister, máte pravdu. Našťastie ľudia majú pamäť a sú schopní zhodnotiť skúsenosť, a preto som sa nad vašimi slovami musel len pousmiať. No tou alternatívou okrem iného podľa mňa je odstúpenie pani premiérky. Kvôli tomu tu sedíme. Ale celkom ma zaujal ten kategorický imperatív. To som netušil, že ste tiež taký hĺbavý filozof, pretože bezpochyby viete, o čom je kantovský typ morálky, a tým imperatívom je motivácia každého jedinca, ktorého správanie a konkrétny akt by mal byť taký, aby každý mal pocit, že je to správanie alebo akt korektný a správny. Nuž, pán minister, keby na Slovensku ľudia konali podľa vášho typu morálky, no, ďakujem veľmi pekne, spánombohom, aj s morálkou a so správaním na Slovensku! To vy idete rozprávať o nejakých imperatívoch?! Človek, ktorý je najväčší manipulátor moci, ktorý nikdy nevyhral voľby, ktorý kupoval poslancov v priamom prenose tu v Národnej rade?! A vy máte tú odvahu hovoriť o morálke a hovoriť o populizme?! Mimochodom, jeden historický fakt, ktorý som už raz uvádzal, a ešte raz pre vás. Populisti boli strana v Spojených štátoch, veľmi progresívna, koncom tuším 19. storočia, ktorí mali program stavať železnice a raziť strieborné mince. Veľmi pekne ďakujem. (Potlesk.)
Simon, Zsolt, poslanec NR SR (2015-05-13):
Kolegyne, kolegovia, ďakujem pekne za reakciu. A musím povedať, že zodpovednosť zákonodarcu je v tom, aby tvoril zákon v prospech tých, ktorí sú na to odkázaní, v tomto prípade sú to reštituenti, ktorí sú na to odkázaní, a dlhodobo je ten problém v tejto spoločnosti, aby sme odstránili problém developerov a rôznych sprostredkovateľov či vybavovačov, aby si mohli zohriať svoju polievočku a uchmatnúť nemalý koláč na úkor reštituenta. A práve preto som tu vystúpil, aby som pomenoval, kde ja vidím ten problém a ako sa tento zákon bude obchádzať, a musím povedať, že strana MOST – HÍD vo svojej občianskej vízii navrhuje riešenia, ktoré majú zabrániť takémuto konaniu a majú zvýhodniť práve reštituentov, a dnes je to v prvom rade na pleciach poslancov kolegov zo strany SMER, pretože oni budú tí, ktorí za tento zákon hlasovať budú, a ja, keďže kolega Fecko vyňal tieto body na osobitné hlasovanie, budem odporúčať našim, aby sme pri týchto pozmeňujúcich návrhoch, ktoré boli vložené do spoločnej správy, hlasovali proti nim, pretože inak vyriešia len problém Brhelovi, Sýkorovi a ďalším, ktorí sa priživujú na tomto reštitučnom biznise. Ďakujem.
Jurinová, Erika, poslankyňa NR SR (2011-07-12):
Prosím, pán predsedajúci, dajte hlasovať o návrhu zákona ako celku so stanoviskom gestorského výboru schváliť. Hlasujeme.
V. Veteška, podpredseda NR SR: (2004-10-19):
Ďalej nasleduje prvé čítanie o vládnom návrhu zákona o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (tlač 876). Vládny návrh zákona ste dostali ako tlač č. 876. Návrh na jeho pridelenie na prerokovanie výborom máte v rozhodnutí č. 891. Prosím ministra dopravy, pôšt a telekomunikácií Pavla Prokopoviča, aby uviedol vládny návrh zákona.
Grendel, Gábor, podpredseda NR SR (2020-09-02):
Pán poslanec Vetrák.
Laššáková, Jana, podpredsedníčka NR SR (2013-10-22):
S reakciou pán poslanec Abrhan. Nech sa páči.
Procházka, Radoslav, poslanec NR SR (2011-02-11):
Ďakujem. Ak pán podpredseda Bugár dovolí, tak ja by som zvolal ústavnoprávny výbor nateraz do miestnosti. Ďakujem. (Potlesk.)
Viskupič, Jozef, poslanec NR SR (2014-12-10):
Ďakujem, áno, aj pani kolegyni Žitňanskej, aj pani kolegyni Mezenskej. Ja som si našiel, pán kolega Přidal, tie problémy a výzvy v Slovenskej republike. A tento odsek sa začína takto: „Základnou problémovou skutočnosťou sú v mnohých lokalitách najmä zastarané technológie tepelných zariadení na hranici životnosti. V súčasnosti sú pôvodné zariadenia centrálneho zdroja tepla vysoko neefektívne a ich prevádzkovanie je ťažko udržateľné, najmä z dôvodu dosahovania obrovských strát spôsobených nedokonalými a nevyhovujúcimi tepelnoizolačnými vlastnosťami rozvodových sietí,“ to sú tie roztopené chodníky, ktoré spomenul pán poslanec Poliačik, „tieto straty môžu podľa nastavených pravidiel vstupovať do návrhu regulovaných taríf len do určitej výšky. Stáva sa teda, že náklady na straty nehradí v plnej miere a v konečnej cene za teplo spotrebiteľ, prevádzkovateľovi však náklady neúmerne rastú. Napriek zvyšujúcim sa cenám za poskytnuté služby prevyšujú náklady na prevádzky výnosy z predaja tepla. Situácia sa môže stať neúnosnou najmä v prípade, ak je prevádzkovateľom sústavy mesto alebo iný veľký zdroj, ktoré nemá hlavne dostatok finančných prostriedkov na vykrytie strát. Z technologického hľadiska a z ďalšieho vývoja je, že spotrebiteľ to rieši hlavne odpájaním alebo zánikom podnikateľských aktivít a prevádzok na konkrétnom území.“ Čiže legislatívec si zmyslel, že efektivita sa nebude riešiť tak, že si budú ľudia kúriť lacnejšie, ale zákonom zakážeme odpojovanie od neefektívnych, toho, čo ten Protimonopolný konštatuje, zariadení s unikajúcim teplom. Toto, dúfam, už je každému jasné, že táto legislatívna úprava nebola vhodná a treba ju zmeniť, zo zákona vyhodiť. Ďakujem.
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 133, za 85, proti 33, zdržalo sa 15. Konštatujem, že Národná rada postúpila návrh zákona do druhého čítania. Nech sa páči.
Bugár, Béla, podpredseda NR SR (2019-10-18):
Prezentujme sa a hlasujme. (Hlasovanie.) Prítomných 129 poslancov, za 123, 6 nehlasovali. (Potlesk.) Konštatujem, že návrh bol schválený. Teraz prosím pána poslanca Nemkyho, aby uviedol hlasovanie v druhom čítaní o návrhu poslancov Blanára a Fica na vydanie zákona, ktorým sa mení a dopĺňa zákon č. 71/1992 Zb. o súdnych poplatkoch (tlač 1623). (Hlasovanie o návrhu poslancov Národnej rady Slovenskej republiky Juraja Blanára a Roberta Fica na vydanie zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 1623.)
Bugár, Béla, podpredseda NR SR (2016-09-21):
Nech sa páči, prezentujme, hlasujme o tomto návrhu. Teda prezentujme sa a hlasujeme. (Hlasovanie.) Prítomných 135 poslancov, za 41, proti 8, 85 poslancov sa zdržalo hlasovania, 1 nehlasoval. Konštatujem, že tento návrh nebol schválený. Nasleduje hlasovanie o prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 228). Pán poslanec Mihál ako spravodajca, nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 228.)
Kollár, Boris, predseda NR SR (2023-03-16):
Ďakujem. Ešte by som chcel kolegom, ktorí tu ešte zostali v pléne, vás oboznámiť s tým, že zákony, ktoré má pán poslanec Galek, po dohode boli... (zvyšná časť textu odznela mimo mikrofónu). Teraz, keď toto skončí a ešte bude päť minút, otvoríme tie zákony pána poslanca Galeka, ale vyhlásim prestávku do 14.00 h. Takže teraz otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem, končím možnosť prihlásiť sa do rozpravy. Mám prihláseného jedného pána poslanca. Nech sa páči, vystúpi pán poslanec Kočiš.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 135 poslancov, za 134, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní . Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bobík, Jozef, poslanec NR SR (2015-02-11):
Ďakujem. Vo svojom vystúpení chcem povzbudiť kolegu Hudackého, že sa nevzdáva hľadania riešení, ako pomôcť situácii na Slovensku, lebo skoro denne sme svedkami stavov, keď dodávatelia hlavne stavebných prác nakúpia materiál, zaplatia mzdy, zaplatia odvody, ešte aj DPH a následne na to nedostanú platbu od svojho hlavného teda dodávateľa, pre ktorého oni robia poddodávky. Potom to vidíme, realitu, hlavne teraz v reštrukturalizáciách väčších firiem, kde v prvom rade sú tí, ktorí majú nejaké tie pohľadávky viacej vážnejšie, a na konci zostávajú tí, ktorí vykonávajú reálne práce a poddodávky, a ich riešenie potom je také, že sa im ujde 5 či 10 % z celkovej fakturovanej sumy. Samozrejme, že ak takýchto dodávok niektorá firma či živnostník má viacej, tak v priebehu krátkeho času sa nechtiac dostáva do situácie, že ak sám je seriózny, platí to všetko, čo platiť má, dokonca odvedie prácu a záver je taký vlastne, že on má existenčné problémy, prípadne aj jeho zamestnanci. Takže toto si myslím, že je návrh, ktorý rieši minimálne to kritické, ktoré na Slovensku teraz existuje.
V. Veteška, podpredseda NR SR: (2004-12-08):
M. Maxon, poslanec: Ďakujem pekne za slovo. Chcel by som sa zmieniť o tej časti vystúpenia pani poslankyne Antošovej, v ktorej hovorila o legislatíve súvisiacej s protipovodňovou ochranou. Poslanecký klub Ľudovej strany - Hnutie za demokratické Slovensko veľkou väčšinou zákon o ochrane pred povodňami podporil a veľmi čerstvo si pamätáme aj dôvodovú správu k tomuto zákonu. A tá dôvodová správa unisono vyúsťovala do záveru, že je podstatne efektívnejšia účinná ochrana a prevencia ako potom sanácia škôd v súvislosti so vzniknutými povodňami. V tomto kontexte musím skonštatovať, že absolútne súhlasím s pani poslankyňou Antošovou, že štátny rozpočet na rok 2005 túto skutočnosť, ktorá sa veľmi zdôrazňovala už v spomínanom zákone, jednoducho nezohľadňuje. Ja rešpektujem, že vždy je to náklad, ktorý sa považuje za málo efektívny, ale za málo efektívny sa považuje len presne do toho času, dokedy živelná pohroma a v tomto prípade povodne nie sú skutočnosťou. Takže v plnom rozsahu podporujem jej pozmeňujúci návrh a chcel by som poprosiť aj Národnú radu Slovenskej republiky, aby ste ten návrh, ktorý v tomto smere formulovala pani poslankyňa, podporili. Ďakujem pekne.
Grendel, Gábor, podpredseda NR SR (2023-06-14):
Pán poslanec Ján Mičovský.
Federič, Igor, poslanec NR SR (2019-09-17):
Ďakujem pekne, pán predsedajúci. Dovoľte mi, aby som ako určený spravodajca predniesol spoločnú správu výborov Národnej rady o prerokovaní návrhu poslancov Magdalény Kuciaňovej, Radovana Baláža, Petra Pamulu a Tibora Jančulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, tlač 1346, vo výboroch Národnej rady v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 1924 z 26. júna 2019 pridelila návrh poslancov zákona o dani z príjmov v znení neskorších predpisov na prerokovanie týmto výborom: Výboru Národnej rady pre financie a rozpočet, Ústavnoprávnemu výboru Národnej rady a Výboru Národnej rady pre hospodárske záležitosti. Zároveň určila Výbor Národnej rady pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady tieto stanoviská: 1. odporúčanie pre Národnú radu návrh schváliť s pozmeňujúcimi a doplňujúcimi návrhmi – Výbor Národnej rady pre financie a rozpočet uznesením č. 460 zo dňa 5. septembra 2019; 2. odporúčanie pre Národnú radu návrh schváliť, bol to Ústavnoprávny výbor Národnej rady uznesením č. 694 zo dňa 9. septembra 2019. A nakoniec Výbor Národnej rady pre hospodárske záležitosti o návrhu zákona nerokoval, pretože nebol uznášaniaschopný. Gestorský výbor odporúča o návrhoch výboru Národnej rady hlasovať takto: o bodoch spoločnej správy 1 až 4 hlasovať spoločne s návrhom gestorského výboru schváliť. Gestorský výbor na základe stanovísk výborov k návrhu poslancov odporúča Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov Národnej rady o prerokovaní návrhu poslancov zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov bola schválená uznesením gestorského výboru č. 470 
z 10. septembra 2019. Týmto uznesením ma zároveň výbor Národnej rady poveril za spoločného spravodajcu, aby som na tejto schôdzi Národnej rady predkladal návrhy v zmysle príslušných ustanovení zákona o rokovacom poriadku. Pán predsedajúci, skončil som. Otvorte, prosím, rozpravu.
Vážny, Ľubomír, poslanec NR SR (2023-12-20):
Ďakujem za odpoveď, pán predseda vlády. Pán predseda vlády, chcel by som vás požiadať o váš názor na tzv. obštrukciu poslancov OĽANO pri prerokúvaní zákona o štátnom rozpočtom, ktorá nemá s politickou obštrukciou nič spoločné a zrejme vyústi do čiastočnej nefunkčnosti štátu neschválením štátneho rozpočtu v potrebnom čase so všetkými negatívnymi dôsledkami. Respektíve, myslíte si to isté, čo ja, že scenár poslancov OĽANO, ktorí tu zdržujú svojou rozpravou takzvanou, je, čím viac uškodím Slovensku, tým lepšie?
Grendel, Gábor, podpredseda NR SR (2021-07-23):
Pán poslanec, poprosím vás o zdržanlivosť pri takýchto vyjadreniach. S faktickou poznámkou teraz pán poslanec Dušan Jarjabek.
Jurinová, Erika, podpredsedníčka NR SR (2013-09-12):
Ďakujem, pán minister. Dávam slovo spoločnému spravodajcovi z výboru pre hospodárske záležitosti poslancovi Františkovi Petrovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Šimečka, Michal, podpredseda NR SR (2024-01-23):
Ďakujem veľmi pekne. A ďalší v rozprave vystúpi pán poslanec Oskar Dvořák. Prosím, máte slovo.
Marcinková, Vladimíra, poslankyňa NR SR (2020-05-13):
Vážený pán predseda, vážené pani poslankyne, vážení páni poslanci, vážená pani verejná ochrankyňa práv, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny predložila správu o prerokovaní predmetného materiálu v určenom výbore. Predseda Národnej rady svojím rozhodnutím č. 43 z 3. apríla 2020 pridelil Správu o činnosti verejného ochrancu práv za rok 2019 (tlač 23) na prerokovanie výboru pre ľudské práva a národnostné menšiny s tým... (Ruch v sále a zaznenie gongu. Prerušenie vystúpenia predsedajúcim.)
Kollár, Boris, predseda NR SR (2022-11-10):
Ale viete čo, môžeme to urobiť tak, zvolám grémium. To bude najlepšie, keď zvoláme grémium a dohodneme sa na ďalšom postupe. Čiže dorokujeme súdnu mapu a zvoláme grémium. Ďakujem pekne. Takže v rozprave je pani poslankyňa Kolíková, nech sa páči. (Ruch v sále.) S procedurálnym návrhom ešte vystúpi pán poslanec Čekovský, nech sa páči. (Striedanie predsedajúcich.)
Laššáková, Jana, podpredsedníčka NR SR (2014-11-08):
Pán poslanec Poliačik.
Susko, Boris, poslanec NR SR (2014-11-10):
Pani predsedajúca, ďakujem pekne za slovo. Pán poslanec, vy hovoríte o tom, že my tu prednášame čistý populizmus. Ale skúste si vypočuť to, čo ste tu predniesli vy. Hovoríte tu o rôznych fikciách čo sa stane, keď sa niečo stane, ak niečo bude a podobné veci. To, čo ste predniesli, bola znôška rôznych správ, ktoré ste náhodne objavili na internete bez akýchkoľvek konkrétnych argumentov, bez akýchkoľvek konkrétnych informácií, ktoré by podložili tieto informácie, ktoré ste tu bez ladu a skladu poskladali a uviedli. Len jeden príklad za všetky, ktorý preukazuje, že vôbec neviete, o čom hovoríte, je, že ste povedali, že máme zahlasovať za váš návrh na zavedenie hmotnej a trestnoprávnej zodpovednosti primátorov a starostov. Pán poslanec, ale veď primátori a starostovia dávno majú aj hmotnú, aj trestnoprávnu zodpovednosť za svoje konanie. Ďakujem pekne.
Čellár, Miroslav, poslanec NR SR (2024-04-17):
Ďakujem pekne. Pripomínam členom ústavnoprávneho výboru zasadnutie o dvanástej v zasadačke.
P. Paška, predseda NR SR: (2007-09-04):
Vyhlasujem obedňajšiu prestávku do 14.00 hodiny. Chcem požiadať členov poslaneckého grémia, aby sme sa zišli o 12.30 hodine, aby sme mohli prerokovať prípravu 13. schôdze, o 12.30 hodine v priestoroch traktu predsedu Národnej rady. Ďakujem pekne. Je prestávka do 14.00 hodiny. (Prerušenie rokovania o 12.03 hodine.) (Pokračovanie rokovania o 14.06 hodine.)
Vašečka, Richard, poslanec NR SR (2022-03-23):
Ďakujem za slovo, pán predseda. Ako spravodajca k tlači 822, je to novela zákona o vysokých školách, navrhujem určiť termín hlasovania dnes o sedemnástej o tejto tlači 822 novela o vysokých školách. Ďakujem.
Jurinová, Erika, podpredsedníčka NR SR (2013-06-04):
Ďakujem pekne, pán poslanec. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Do rozpravy sú prihlásení dvaja páni poslanci. (Reakcia z pléna.) Pán poslanec Hrušovský sa ešte hlási, takže traja páni poslanci. Uzatváram možnosť prihlásiť sa. Prosím vás, pána poslanca Hrušovského tam ešte doplňte. Ďakujem. Nech sa páči, pán poslanec Brocka.
Rošková, Ľubica, poslankyňa NR SR (2011-09-07):
Áno, ďakujem veľmi pekne. Ja chcem poďakovať pánovi poslancovi. A chcem sa dotknúť len jednej časti, a to zvýšenia platov na úkor zrušenia rekondičných pobytov pre učiteľov. Myslím si, že o tom netreba diskutovať, že opodstatnenosť rekondičných pobytov pri ich náročnej práci je bez pochybností. A ja len dúfam, že sa nejakým spôsobom nájdu peniaze na to, aby sa vrátili späť do toho cyklu, aby mohli učitelia tie rekondičné pobyty využiť na regeneráciu svojich fyzických a psychických síl. A na margo toho môžem povedať len jednu vec, že v súčasnosti pri týchto podmienkach platových, aké ich majú, vítajú teda túto formu zvyšovania odmeňovania aj na úkor zrušenia týchto pobytov. Ale treba si jednoznačne uvedomiť, že zdravie majú len jedno. Ďakujem pekne.
B. Bugár, podpredseda NR SR (2002-03-21):
R. Hofbauer, poslanec: Na moje veľké začudovanie, v štádiu, keď v Čechách prebiehala debata o lietadlách L 159 Aero Vodochody, tak slovenské ministerstvo obrany sa rozhodovalo práve pre nákup týchto strojov, o ktorých sa český minister obrany vyjadril, že predstavujú väčšie nebezpečenstvo pre vlastných pilotov ako pre nepriateľa. Takže klientelizmus v tomto smere bol evidentný, ale v jednom smere ministerstvo obrany, vláda a Dzurinda ako predseda vlády, predsa len dosiahli určitý unikát v oblasti vojenstva. Slovensko je bezpochyby jediný štát na svete, ktorý zaplatil miliardu korún z deblokácií za nekúpenie zbrojnej techniky. Miliarda korún sa zaplatila za to, aby Slovenská republika nekúpila systém protivzdušnej obrany S 300. Tak to je skutočne švihnutý spôsob rozmýšľania a za toto by sa mal zodpovedať každý člen vlády, ktorý pri tom bol. To znamená, celý vládny kabinet a na čele s predsedom vlády, pretože miliarda korún bola vyhodená, bohapusto vyhodená za to, aby sa technika nekúpila. Niečo takéto ešte myslím si, že v žiadnom civilizovanom štáte sa neudialo.
Paška Pavol, predseda NR SR (2013-10-18):
(Hlasovanie.) 136 prítomných, 90 za, 24 proti, 21 sa zdržalo, 1 nehlasoval. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Pčolinský, Peter, podpredseda NR SR (2022-10-20):
Ďakujem pekne. Kolegovia, ešte dokončíme tento bod. Otváram rozpravu. Písomne som nedostal žiadnu prihlášku, ale do rozpravy sa hlási pán navrhovateľ. Nech sa páči.
Klus, Martin, poslanec NR SR (2017-02-08):
Ďakujem pekne. Ospravedlňujem sa, chcel som povedať SDĽ a malo to byť SMER, alebo teda opačne. (Povedané so smiechom.) A každopádne nie je celkom pravda, že SMER nevznikol ešte v tom čase. SMER vznikol v roku 1999, pokiaľ ma pamäť neklame. Každopádne aj majster tesár sa utne, takže sa ospravedlňujem za túto chybu v mojom vystúpení. Pokiaľ ide o vystúpenie predkladateľa pána Beblavého, áno, ja som mu hneď na začiatku povedal, že naša strana dlhodobo hovorí o tom, že vyššie územné celky v takej podobe, ako ich máme v súčasnosti, nie sú funkčné tak, ako by sme si to predstavovali. To, že mal pán predseda také pomerne radikálne vyhlásenia, to je jedna stránka veci, ale nepristúpili sme k tomu aj kvôli tomu, čo ste naznačili hneď na začiatku, a teda, že máme dnes viacerých kandidátov na županov vyšších územných celkov. A to, čo chceme urobiť pred tým, ako pristúpime k takému radikálnemu kroku, o ktorom pán predseda hovoril a ktorý vy tu teraz predkladáte, je dať tým župám ešte raz zmysel. A to sa dá len za predpokladu, že tam budú sedieť kompetentní ľudia s kompetentnými tímami a teda tí budú realizovať kompetencie tak, aby boli konečne v prospech občanov a nielen v straníckych centrách, resp. rodín, ako sme na to zvyknutí napríklad v Banskobystrickom kraji.
T. Cabaj, podpredseda NR SR: (2009-10-22):
Pani poslankyňa má záujem položiť doplňujúcu otázku. Nech sa páči, pani poslankyňa, máte na to dve minúty.
Glváč, Martin, podpredseda NR SR (2018-10-24):
Ďakujem. S reakciou nikto. Vystúpi pán poslanec, pán minister. Nech sa páči.
Bugár, Béla, podpredseda NR SR (2017-06-14):
Vyhlasujem rozpravu o tomto bode programu za skončenú. Nech sa páči, pán navrhovateľ, môžte zaujať stanovisko k rozprave.
Galis, Dušan, poslanec NR SR (2010-07-08):
Sľubujem. (Potlesk.)
Poliačik, Martin, poslanec NR SR (2017-05-16):
Ďakujem veľmi pekne. Pán podpredseda, v rozprave vystúpil jeden poslanec, nedal žiadny procedurálny návrh, preto, prosím, dajte hlasovať o tom, že podľa § 73 ods. 3 písm. c) posunieme tento mimoriadne kvalitný zákon do druhého čítania.
Lipšic, Daniel, poslanec NR SR (2012-11-28):
Ďakujem. Dve poznámky. Po prvé, obávam sa, že problém súdnych rozhodnutí v neprospech štátu nie je len v tých rozhodnutiach, ktoré boli prijaté, ale aj v tých súdoch. Kauzy, ktoré sa ťahali ešte aj počas môjho pôsobenia, ako je v Školstrav, kde boli absurdné súdne rozhodnutia zaväzujúce na náhradu v obrovských množstvách, sú proste absurdné. Ale kvôli tomu predsa nebudeme rezignovať. Naviac je tu ešte jeden element, ktorý v tomto prípade ani nepoznám, lebo ten prípad mi už nič nehovorí. Akým spôsobom štát zastupuje svoje záujmy v rámci súdnych sporov? Ak ministerstvo spravodlivosti za bývalej éry, za bývalej vašej vlády na diskriminačné žaloby sudcov dávalo vyjadrenia – a je to pravda, sú diskriminovaní, treba im to priznať – tak potom mohli ísť do rovno zmieru. Akým spôsobom štát naozaj zastupuje svoje záujmy v súdnom konaní? Kedy ako, kedy ako, musím povedať. A sčasti potom aj kvôli tomu tie súdne rozhodnutia tak vyzerajú. Kto je, alebo nie je morálny etalón, nerozhodujeme tu my. A ja som sa tak nikdy nevyhlasoval. Povedal som vám pán minister, trvám na tom, že to, čo ste tu vyhlásili pri prvom čítaní, nepatrí do parlamentu. Ženy, ktoré sú pod návykovými látkami pri Slovnafte, sú obete trestnej činnosti. A som vás poprosil, aby ste na takú úroveň neklesli. To s mojou osobou nemá nič spoločné, vy ste na mňa neútočili. Mňa sa dotklo to, ako ste vystúpili. Lebo obete obchodovania s ľuďmi, to je veľké svinstvo, musím vám povedať, pán minister.
Richter, Ján, poslanec NR SR (2023-02-14):
Pán predseda, dajte, prosím, hlasovať o bode 4 z pozmeňovacieho návrhu pána poslanca Cmoreja, ktorý pán poslanec vyňal na osobitné, osobitné hlasovanie. Je to zmena účinnosti.
P. Kresák, poslanec: (2002-03-14):
Dovoľte mi, aby som zopakoval, že som odporúčal pri svojom prvom vystúpení, aby vládny návrh zákona o Súdnej rade Slovenskej republiky a o zmene a doplnení ďalších niektorých zákonov bol pridelený na prerokovanie Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre obranu a bezpečnosť. Zopakujem tiež, že v súlade s návrhom predsedu Národnej rady Slovenskej republiky som navrhol, aby úlohu gestorského výboru plnil Ústavnoprávny výbor Národnej rady Slovenskej republiky, a že som odporúčal, aby výbory, ktorým bol vládny návrh zákona pridelený, ho prerokovali v lehote do 19. marca tohto roku a gestorský výbor ho prerokoval v lehote do 21. marca 2002. Ďakujem pekne.
P. Paška, predseda NR SR: (2010-02-09):
(Hlasovanie.) 136 prítomných, 80 za, 51 sa zdržalo, 5 nehlasovali. Návrh sme postúpili do druhého čítania.
Klus, Martin, poslanec NR SR (2019-02-07):
Ďakujem pekne, pani predsedajúca. Milé dámy kolegyne, vážení páni kolegovia, osobitne by som sa rád prihovoril pánovi ministrovi obrany Slovenskej republiky a pánovi ministrovi zahraničných vecí a európskych záležitostí Slovenskej republiky, pôvodne som mal v pláne urobiť to aj voči pani ministerke pôdohospodárstva a rozvoja vidieka Slovenskej republiky, ale tú už v sále nevidím, pretože práve na menovaných mám nasledovné interpelácie. Oni sú v zásade na pána ministra Gajdoša a na pána ministra Lajčáka totožné, akurát že ma zaujíma rozdielny pohľad ich ministerstiev, a teda jedná sa konkrétne o nasledovné. Vzhľadom na odstúpenie Spojených štátov amerických od Zmluvy o likvidácii rakiet stredného a krátkeho doletu (pod skratkou INF) a následný recipročný krok Ruskej federácie mi dovoľte opýtať sa, ako váš rezort hodnotil tieto udalosti, v akom časovom horizonte a aké prípadné opatrenia môžme očakávať na úrovni Slovenskej republiky, ale aj v rámci Severoatlantickej aliancie. Zároveň ma zaujíma, či by podľa vás mohlo v slede týchto udalostí dôjsť aj k ohrozeniu platnosti Dohody o obmedzení strategických zbraní (známej pod skratkou START 3) v roku 2021. Obom pánom ministrom za ich odpovede a rozdielne pohľady ministerstiev, možno totožné, uvidíme, vopred ďakujem. No a čo sa týka ministerky Matečnej, tam v podstate nadväzujem na inú moju interpeláciu z minulosti, kde bola sľúbená súčinnosť, a ja by som teda konkrétne spomenul, o čo sa jedná. V reakcii na doručenú odpoveď interpelácie zo dňa 23. mája 2018 ohľadom problematiky plnenia kľúčovej aktivity DP 5, a teda vybudovanie liečebno-relaxačného centra v meste Sobrance s využitím tradície kúpeľníctva uvedeného akčného plánu by som sa rád informoval v rámci teda Ministerstva pôdohospodárstva a rozvoja vidieka Slovenskej republiky, kde, ktoré vysvetlil vtedajší aktuálny stav situácie a kroky potrebné pre plnenie kľúčovej aktivity, t. j. odporúčanie Slovenského pozemkového fondu mesta Sobrance, mestu Sobrance, pardon, zahrnúť predmetný pozemok pri aktualizácii svojho územného plánu mesta do zóny zastavenej verejnoprospešnými stavbami a pozemok bude podľa tohto následne môcť byť v súlade s § 34 ods. 9 a 13 zákona č. 330/1999 Zb. v znení neskorších predpisov bezplatne prevedený do vlastníctva mesta. A tu prichádza tá otázka. Podľa dostupných informácií bola uvedená zmena územného plánu prijatá dňa 27. septembra 2018 na 39. zasadnutí mestského zastupiteľstva v Sobranciach, bol to konkrétne bod 8, ale podľa našich informácií Slovenský pozemkový fond doposiaľ vo veci nekonal, čiže moja otázka znie: Dovoľte mi preto informovať sa o súčasnom stave a nasledovných krokoch realizácie akčnému plánu, to znamená podpory znevýhodneného okresu Sobrance v nadväznosti na rozvoj kúpeľníctva. Inými slovami, rád by som vedel, prečo pozemkový fond v tejto súvislosti nekonal. Ďakujem veľmi pekne za pozornosť.
Poliačik, Martin, poslanec NR SR (2010-12-16):
Pán poslanec, určite pochopíte, že na tú knižku 120 nápadov som mimoriadne citlivý a vôbec nepochybujem o tom, že ste ju vôbec nečítali, lebo ináč by ste takú nehoráznosť nemohli povedať. Na rozdiel od SMER-u, ktorý nemal program pred týmito voľbami, bolo tam iba pár strán úplne všeobecných fráz, my sme dávali konkrétne prísľuby a teraz vám poviem aspoň dva z posledných týždňov, ktoré už sú splnené. Elektronické aukcie pri ťažbe dreva sa zaviedli minulý týždeň prvýkrát. Jeden z bodov programu 120 knižky. Druhý bod, vyrovnávanie podmienok pre rôznych zriaďovateľov škôl. Tento týždeň aj s podporou vašich poslancov prešla novela zákona, ktorá približuje zriaďovateľov súkromných cirkevných a verejných škôl na tú istú úroveň. Takže mi, prosím vás, nerozprávajte nič o neplnení sľubov. My sme tu mali od vás sľuby štyri roky, dočkali sme sa iba prázdnych floskúl a fráz. My pracujeme na tom, aby sme tie konkrétne sľuby, ktoré sme mali v 120 nápadoch, každý deň plnili. Takže si vyprosím akékoľvek reči o tom, že sa neplnia naše sľuby. Ďakujem veľmi pekne. (Potlesk.)
Baránik, Alojz, poslanec NR SR (2017-09-08):
Ďakujem pekne, ďakujem. Kolega Ivan, veľmi dobré technické vystúpenie, ale zhrniem a zhrniem tiež aj to, čo bolo predmetom vystúpení tvojich predrečníkov. Jednoducho táto koalícia nemá technickú schopnosť správne využiť finančné, ekonomicky využiť finančné prostriedky, ktoré má, pretože v podstate jej jediná kvalifikácia je rozkrádať. Nič iné nevedia robiť, len rozkrádať. A potom geniálne o tom klamať. Ďakujem.
Laurenčík, Milan, podpredseda NR SR (2021-06-24):
Pán poslanec Vladimír Faič, nech sa páči.
Dostál, Ondrej, poslanec NR SR (2022-12-07):
Pán poslanec Susko, mňa by teraz zaujímalo, ako si to predstavujete prakticky, že prezident zruší vyhlásené referendum na žiadosť petičného výboru. Že petičný výbor sa len tak rozhodne, že á, nechceme referendum, no tak, tak teraz sa obrátia na prezidenta a prezident zruší už vyhlásené referendum. A kedy to môže urobiť? Dva dni pred konaním referenda sa petičný výbor zobudí a povie, že uhm, nechceme referendum, tak prezident zruší to referendum, bude referendum, nebude referendum.
Laššáková, Jana, podpredsedníčka NR SR (2013-12-17):
Pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský ústavnoprávny výbor, poslancovi Gabrielovi Gálovi. Nech sa páči, pán poslanec. Tak Gábor, prepáč. Gábor, ale ja ťa poznám ešte aj ako Gabriela.
B. Bugár, podpredseda NR SR: (2002-02-14):
písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 30. novembra 2001 , ktoré ste dostali ako tlač 1266. Chcem upozorniť členov vlády, aby sa vrátili do rokovacieho priestoru, je povinnosťou sa zúčastňovať na tomto bode. Páni ministri, neodchádzajte, budeme pokračovať v rokovaní bodom odpovede na interpelácie poslancov. Vyzývam členov vlády, aby sa dostavili do rokovacieho priestoru na bod interpelácie. Prerušujem rokovanie o tomto bode do 15.30 hodiny, kým sa nedostavia členovia vlády na tento bod rokovania. (Prerušenie rokovania o 15.10 hodine.) (Pokračovanie rokovania o 15.29 hodine.)
Grendel, Gábor, podpredseda NR SR (2021-10-27):
Osem faktických poznámok bude potom na vaše vystúpenie, pani poslankyňa. Končím možnosť prihlásiť sa s faktickými poznámkami. Vyhlasujem 3-minútovú prestávku, po ktorej bude nasledovať hlasovanie. A dovtedy chcem poprosiť všetkých kolegov, aby si nasadili rúška v zmysle platných opatrení. (Trojminútová prestávka.)
Laššáková, Jana, podpredsedníčka NR SR (2015-04-16):
Pán poslanec, včera do 12.00 hod. neboli podané žiadne otázky. (Reakcia z pléna.)Takže, takže (reakcia z pléna), takže pokračujeme ďalej v rokovaní. Nech sa páči, pán poslanec Abrhan. (Reakcia z pléna.) Nech sa páči, pán poslanec. (Reakcie z pléna.)
Paška, Pavol, predseda NR SR (2014-10-29):
Pán poslanec Hudacký do rozpravy.
Šeliga, Juraj, podpredseda NR SR (2020-09-18):
Ďakujem pekne. Pani spravodajkyňa, nechcete, dobre. Ja len chcem povedať, keďže nemôžem vystúpiť, že veľmi oceňujem iniciatívu pani poslankyne Drábikovej a pána poslanca Heráka, pretože tá situácia v detských domovoch a hlavne pre tých, ktorí odchádzajú z detských domovov, je naozaj vážna. Tak len toľko by som chcel dodať, že veľká vďaka za túto poslaneckú iniciatívu. A prerušujem rokovanie o tomto bode programu. Ďalšie prvé čítanie, ktoré nás čaká, je návrh pána poslanca Gyimesiho na vydanie zákona, ktorým sa mení a dopĺňa zákon Národnej rady Slovenskej republiky o obecnom zriadení v znení neskorších predpisov a ktorý sa mení a dopĺňa zákon č. 302/2001 Z. z. o samospráve vyšších územných celkov. Návrh má tlač 218 a rozhodnutie výborom je pod číslom 208. Pán poslanec Gyimesi, nech sa páči, môžte uviesť tento návrh. [Rokovanie o návrhu poslanca Národnej rady Slovenskej republiky Juraja Gyimesiho na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 218.]
Kollár, Boris, predseda NR SR (2022-05-19):
S faktickou poznámkou vstúpi pán poslanec Kočiš. Nech sa páči, máte slovo, pán poslanec.
Poliačik, Martin, poslanec NR SR (2018-11-28):
Ďakujem. Keďže pán Glváč odišiel, tak, prosím, aspoň tlmočte procedurálny návrh, aby sa držal jednak etického kódexu, jednak rokovacieho poriadku v tejto sále. Je nemysliteľné, aby v momente, keď fašistický poslanec kádruje niekoho na základe príslušnosti k etniku alebo farbe pleti, tak on napomínal mňa a jemu nepovie ani slovo. To je nemysliteľné! Pán Glváč permanentne nezvláda vedenie schôdze a chcem, aby to bolo na záznam, že by sa mal začať správať poriadne ako predsedajúci a nezľahčovať takéto situácie v tomto pléne. Ďakujem pekne.
Grendel, Gábor, podpredseda NR SR (2021-04-01):
Vážené panie poslankyne, vážení páni poslanci, skôr ako budeme pokračovať v prerušenej schôdzi, opäť vás chcem požiadať, aby ste si všetci vytiahli svoje hlasovacie kartičky a potom ich vrátili naspäť do zariadení kvôli reštartu systému. Ďakujem pekne. Pristúpime teraz k rokovaniu o návrhu vlády Slovenskej republiky na vyslovenie súhlasu Národnej rady s opakovaným predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie . Návrh vlády je uverejnený ako tlač 488 a správa výborov má tlač 488a. Návrh vlády uvedie pán predseda vlády Slovenskej republiky Eduard Heger. Prosím ho, aby sa ujal slova.